Նազիկ Յարութիւնեան

Նազիկ Կարապետի Յարութիւնեան (10 Հոկտեմբեր 1956, Լենինական, ԽՍՀՄ)՝ հայ գիտնական, մանկավարժ, մանկավարժական գիտութիւններու դոկտոր, փրոֆեսոր: ԵՊՀ մանկավարժութեան ամպիոնի վարիչ:


== Կենսագրութիւն ==
Ծնած է  10 Հոկտեմբեր1956-ին ՀԽՍՀ Լենինական քաղաքը:


== Կրթութիւն ==
1979-ին աւարտած է ԵՊՀ ռոմանագերմանական ֆակուլտետը, որմէ ետք՝ 1983-1987-ներուն, ԵՊՀ ասպիրանտուրան՝ «Առաքել Բահաթրեանի մանկավարժական հայեացքները» ատենախօսութեամբ:


== Աշխատանքային գործունէութիւն ==
1979-1989-ականներուն աշխատած է Լենինականի պետական մանկավարժական ինստիտուտին մէջ որպէս դասախօս, իսկ 1989-էն՝ ԵՊՀ-ի մէջ: 1996-էն ԵՊՀ մանկավարժութեան ամպիոնի վարիչն է:
2002-ին ստացած է մանկավարժական գիտութիւններու դոկտորի գիտական աստիճան («Հայ կրթական գործը սփիւռքում»):
1993 - 2005-ականներուն եղած է ԵՊՀ մանկավարժութեան ամպիոնի դոցենտ:
1994-2009-ականներուն դասախօսութիւններով եւ զեկուցումներով հանդէս եկած տարբեր երկիրներու բարձրագոյն ուսումնական հաստատութիւններուն եւ միջազգային գիտաժողովներուն (Լոս Անճելըսի պետական համալսարան (UCLA) , Լիբանան, Պէյրութ, Հայագիտական բարձրագոյն հիմնարկ, Սուրիա, Հալէպ, Հալէպի հայագիտական Հիմնարկ, Հունգարիա, Բուդապեշտ, մասնակցութիւն միջազգային գիտաժողովին, Իրան, Թեհրան, ուսուցիչներու վերապատրաստման դասընթացներ, Անգլիա, Լոնտոն, մասնակցութիւն «Կրթութեան որակի ապահովում» միջազգային թրէյնինկներուն):
2005-էն ԵՊՀ մանկավարժութեան ամպիոնի փրոֆեսոր է:


== Ձեռքբերումներ ==
Նազիկ Յարութիւնեանը կը հանդիսանայ ԵՊՀ հոգաբարձուներու խորհուրդի անդամ, մեթոդխորհուրդի անդամ, Հայ բանասիրութեան ֆակուլտետի գիտական խորհուրդի անդամ, ԵՊՀ-ի մէջ գործող ԲՈՀ-ի գիտական աստիճաններ շնորհող մանկավարժութեան 065 մասնագիտական խորհուրդի նախագահ, «մանկավարժական միտք» գիտա-մեթոդական հանդէսի գլխաւոր խմբագիր, ինչպէս նաեւ «Կրթութեան զարգացում» հասարակական կազմակերպութեան նախագահ:


== Պարգեւներ եւ կոչումներ ==
Բազմամեայ գիտամանկավարժական գործունէութեան համար Նազիկ Յարութիւնեանը 2009-ին արժանացած է ՀՀ ԿԳ նախարարութեան «Ոսկէ մետալի», 2014-ին՝ ՀՀ վարչապետի յուշամետալի: 2014-ին ՀՀ Նախագահի կողմէ շնորհուած է ՀՀ վաստակաւոր մանկավարժի կոչում: 2016-ին ԵՊՀ մանկավարժութեան ամպիոնի 95-ամեակի առթիւ պարգեւատրուած է ԵՊՀ Ոսկէ մետալով, ինչպէս նաեւ «Երեւան քաղաքի պատուաւոր մանկավարժ» մետալով:


== Աշխատանքներ ==
Նազիկ Յարութիւնեանի աշխատութիւնները կը վերաբերին մանկավարժութեան տեսութեանն ու պատմութեան, մարդու իրաւունքներու հիմնահարցերուն, սփիւռքահայ դպրոցներուն: Հեղինակ է 2 բուհական եւ 2 դպրոցական դասագիրքերու, մեթոդական եւ ուսումնական ձեռնարկներու, ինչպէս նաեւ «մանկավարժական հանրագիտարան» երկհատորեակի:
«Հայ մանկավարժ կաթողիկոսները» գիրքով առաջին անգամ ներկայացուած է Վազգէն Առաջին եւ Գարեգին Առաջին ամէնայն հայոց կաթողիկոսներու գիտամանկավարժական գործունէութիւնը:


== Մատենագիտութիւն ==
Յարութիւնեան Ն. Կ., Առաքել Բահաթրեան (կեանքը եւ գործը), մենագրութիւն, Երեւան, 1992:
Յարութիւնեան Ն. Կ., Մարդու իրաւունքներ, դասագիրք, Երեւան, 2001:
Յարութիւնեան Ն. Կ., Մարդու իրաւունքներ եւ Քաղաքացիական կրթութիւն, մեթոդական ձեռնարկ, Երեւան, 2001:
Յարութիւնեան Ն. Կ., Լիբանանի եւ Սիրիայի հայկական դպրոցները, մենագրութիւն, Երեւան, 2002:
Յարութիւնեան Ն. Կ., Մարդկային զարգացման հիմունքներ, ուսումնական ձեռնարկ մագիստրանտներու համար, Նոյան Տապան հրատարակութիւն, Երեւան, 2004:
Յարութիւնեան Ն. Կ., Հասարակագիտութիւն, ուսուցչի ձեռնարկ 8-9-րդ դասարաններու, ուսումնական ձեռնարկ հանրակրթական դպրոցի ուսուցիչներու համար, «Տիգրան Մեծ», Երեւան, 2007:
Յարութիւնեան Ն. Կ., Հասարակագիտութիւն, ուսուցչի ձեռնարկ, 8-9-րդ դասարաններու համար, Երեւան, 2007:
Յարութիւնեան Ն. Կ., Հայ մանկավարժական հանրագիտարան, հանրագիտարան, Գիրք Ա, Հայ մանկավարժութեան նշանաւոր դէմքեր, Երեւան, 2007:
Յարութիւնեան Ն. Կ., Հասարակագիտութիւն, դասագիրք հանրակրթական դպրոցի 9-րդ դասարանի համար, խմբագիր` Գ. Ղազինեան, «Տիգրան Մեծ», Երեւան, 2008:
Յարութիւնեան Ն. Կ., Հասարակագիտութիւն, դասագիրք, (դասագիրք հանրակրթական դպրոցի 9-րդ դասարանի համար), Երեւան 2008:
Յարութիւնեան Ն. Կ., Հայ մանկավարժական հանրագիտարան, Հանրագիտարան, Գիրք Բ, Հայ մանկավարժական մամուլ, Երեւան, 2010:
Յարութիւնեան Ն. Կ., Իրաւունք. Մարդու իրաւունքներ, քաղաքացիական կրթութիւն, Պետութիւն եւ իրաւունք, ուսուցչի ձեռնարկ:


== Արտաքին յղումներ ==
Ով ով է.հայեր(կենսագրական հանրագիտարան:Երկու հատորով),ՀՀ խմբ. յանձնաժողով՝ Հ. Մ. Այվազեան (գլխ. խմբագիր) եւ ուրիշներ,Երեւան,Հայկական հանրագիտարան հրատ.,Հ.1,Աբալեան-Ղուշչեան,2005:
Երեւանի պետական համալսարան: